Douglas DC-3

Douglas DC-3 – Douglas Dakota eller C-47 er et av verdens mest produserte transportfly. Prototypen fløy første gang den 22. desember 1935. Flyet ble utviklet av Douglas Aircraft Corporation og er en videreutvikling av DC-2 som er et passasjer- og postfly. Historie Flyet kom første gang til Skandinavia da det svenske ABA kjøpte flyet i 1937 for å sette det inn på sine internasjonale ruter. Det var under den andre verdenskrigen at flyet virkelig ble kjent som DC-3 da behovet for rask lufttransport økte voldsomt og den amerikanske hærens luftforsvar USAAF rekvirerte nesten alle sivile DC-3-fly og alle fly som var i produksjon på bestilling fra sivile selskaper. En militær versjon med større dør for lasting av militære kjøretøyer og med forsterket gulv, forsterkede vinger og en øket lastekapasitet fikk betegnelsen C-47. Det var denne utgaven som ble produsert i flest eksemplarer. Den militære passasjerversjonen fikk betegnelsen C-53. Det britiske flyvåpen RAF og det kanadiske RCAF gav flyet betegnelsen «Dakota». Alle disse variantene av DC-3 ble brukt av de allierte på samtlige krigsskueplasser under andre verdenskrig. Det ble også brukt av Japan som før krigen hadde fått lisens til å bygge flyet, og hadde gitt det navnet Showa L2D. I Sovjet ble flyet lisensprodusert, men med russiske motorer i stedet for de amerikanske Pratt & Whitneyene, og fikk betegnelsen Lisunov Li-2. Senere granskning i sovjetiske arkiver viser at det er blitt produsert mellom 7 000 og 8 000 Li-2. Under invasjonen i Normandie den 6. juni 1944 ble C- 47 brukt til å slepe lasteglideflyet Airspeed Horsa. En C-47 kunne om nødvendig slepe opp til tre fullastede glidefly samtidig. Totalt ble det produsert 455 sivile DC-3 og ytterligere 10 174 i forskjellige militære utgaver i USA, og ved krigens slutt i 1945 var ca. 1 000 planlagt bygget. Disse ble ferdigstilt i sivil versjon. Eksakt antall DC-3 i alle varianter, inklusive de russisk- og japanskebygde versjonene, er i en artikkel i Airliner World for juni 2007 oppgitt til 16 079. Bruk i Norge Etter krigen ble et stort antall DC-3 lagt ut for salg til sivile flyselskaper. Også norsk luftfart benyttet DC-3 lenge. Både Det norske Luftfartsselskap (som senere ble en del av SAS), Braathens SAFE, Widerøes flyveselskap og Fred. Olsens flyselskap brukte DC-3-ere på 1940- og 50-tallet. Siste operatør av DC-3 i Norge var Bergen Air transport på Sola, som benyttet flyet i 1972 og 1973. Siste tur i ervervsmessig luftfart i Norge fant sted 12. desember 1973 fra Sola til East Midland og retur. Flyet ble i 1974 solgt til USA/Canada. RCAFs C-47 Dakota ODM-F (KN413) styrtet 18. desember 1945 i Voksenkollen ved Oslo. Sytten av de nitten ombord omkom. Hurum-ulykken var en flyulykke som inntraff da et Douglas C-47A-25-DK fly PH-TFA fra flyselskapet Aero Holland den 20. november 1949 kl. 16.56 under innflyvning til Fornebu lufthavn krasjet i skogen på Hurum. Ombord var 31 jødiske barn og en besetning på fire. Samtlige ombord med unntak av ett av barna omkom i ulykken. Norskregistrerte DC-3 DC-3 i Norges luftfartøyregister: Bergen Air Transport LN-TVA Braathens S·A·F·E LN-PAS Norse Carrier LN-SUK Bilde Dakota Norway LN-WND DNL/SAS LN-IAF Fridtjof Viking LN-IAG Guttorm Viking LN-IAH Hallvard Viking LN-IAI DNL: Nordis – SAS: Einar Viking LN-IAK DNL: Nordkyn – SAS: Knut Viking LN-IAL DNL: Nordlys – SAS: Erling Viking LN-IAM DNL: Nordvard – SAS: Gudmund Viking LN-IAN Gunnar Viking LN-IAO Arve Viking LN-IAP DNL: Nordpol – SAS: Halfdan Viking LN-IAR Roald Viking LN-IAS Steinar Viking LN-IAT Terje Viking LN-LMR Fred. Olsens Flyselskap LN-IAS LN-LMK (2) LN-LMR LN-NAB LN-NAD (Forulykket i Drangedal den 5. mai 1952) LN-NAE (Forulykket i Departement Landes, Frankrike, den 2. april 1952) Mey-Air LN-RTW Nor Flyselskap LN-KLV Polaris Air Transport LN-RTE LN-RTO SE-BSN Riis Flyrederi LN-LMR LN-LMK (1) LN-PAS (overtatt fra Braathens) LN-RTA LN-RTE Stellar Air Freighter LN-LMK (2) Widerøes Flyveselskap LN-LMP LN-IAS LN-IAK Museums- og veteranfly Forsvarets flysamling, Gardermoen har én C-47 i sine samlinger. Foreningen Dakota Norway har én flyvedyktig DC-3 (opprinnelig bygget som C-53 med slepekrok). Se også D-dagen Referanser Eksterne lenker Dakota Norway Video, DC-3. Flyet som forandret verden[1]